laion/Wikipedia-Exotic huggingface dataset:
שלוש בנות נועזות

שלוש בנות נועזות (באנגלית: Three Daring Daughters) הוא סרט מוזיקלי אמריקאי משנת 1948 בצבעי טכניקולור בבימויו של פרד וילקוקס, עם ג'נט מקדונלד, חוסה איטורבי וג'יין פאוול בתפקידים הראשיים. חוסה איטורבי מופיע בתפקיד עצמו כשחקן, מנצח ופסנתרן. באחד הקטעים הוא מלווה בנגינה (ביחד עם אחותו אמפרו) וניצוח על תזמורת, את אמן מפוחית הפה לארי אדלר בנגינת הרפסודיה הרומנית של אנסקו. העלילה הרומנטית היא על אם גרושה שרוצה לפתוח פרק ב' בחייה אבל שלוש בנותיה רוצות להחזיר את אביהן אליה. לואיז מורגן (ג'נט מקדונלד) היא אם יחידנית שמגדלת את שלוש בנותיה - טס (ג'יין פאוול), אילקה (אן טוד) ואליקס (אלינור דונהיו). לפרנסתה היא עובדת בכתב עת לעיצוב מודרני. היא נמצאת במתח ומתלוננת על חולשה. היא גם מאחרת לטקס הגמר של טס. רופא המשפחה אומר לבנות המודאגות כי אמם זקוקה לחופשה. לואיז מסרבת, אך הבנות לוחצות עליה ואומרות כי יתנהגו יפה ואין לה ממה לחשוש. לואיז מזמינה שייט וחופשה בקובה. אבי הבנות נמצא באפריקה זמן ממושך. הבנות רוצות שיחזור לניו יורק להתאחד עם לואיז. הן מגיעות לבוס שלו רוברט נלסון (אדוארד ארנולד) ומשכנעות אותו שיחזיר את אביהן לניו יורק. בינתיים פוגשת לואיז בספינה את חוסה איטורבי שנוסע למסע קונצרטים בהוואנה. הוא מתאהב בה ממבט ראשון ומנגן לכבודה את "חלום האהבה" של פרנץ ליסט. איטורבי מחזר בלהט אחרי לואיז, והיא מהססת אך לבסוף מסכימה להצעתו להתחתן והם מתחתנים וחוזרים לניו יורק. לואיז חוששת איך יקבלו הבנות את נישואיהם ומחליטה שבשלב ראשון איטורבי יוצג רק כ"ידיד". הבנות מקבלות את איטורבי בקרירות מופגנת. הן לא אוהבות את הנגינה הקלאסית שלו ושרות את Route 66 והוא מוכיח להן שהוא גם יודע לאלתר את המנגינה הזאת. הן מספרות ללואיז על תוכניתן להחזיר את אביהן. לואיז כועסת עליהן מאוד ואומרת שזה לא מעיניינן וכי אביהן נטש אותן ולא התעניין בהן, וכי היא ואיטורבי נשואים. איטורבי נעלב מיחס הבנות ועוזב את המשפחה. מצב רוחה של לואיז מידרדר והבנות חשות בכך ומבינות שטעו. הן מבקשות ממר נלסון לעצור את הגעת אביהן לניו יורק ואז גם מתברר שאביהן נשוי כבר שלוש שנים. הבנות מגיעות לאיטורבי ומתחננות שיחזור למשפחה, והוא לא יכול לעמוד בהפצרותיהן וחוזר. כולן נהנות להיות בקונצרט ולשמוע את לארי אדלר המנגן במפוחית פה את הרפסודיה הרומנית מס'1 של אנסקו בלווי תזמורת עליה מנצח איטורבי ומנגן בפסנתר ביחד עם אחותו אמפרו. בבית כולן שרות ביחד בסוף הטוב כשאיטורבי מלווה אותן בפסנתר. מדיה וקבצים בנושא שלוש בנות נועזות בוויקישיתוף "שלוש בנות נועזות", במסד הנתונים הקולנועיים IMDb (באנגלית) "שלוש בנות נועזות", באתר AllMovie (באנגלית) "שלוש בנות נועזות", במסד הנתונים הקולנועיים KinoPoisk (ברוסית) שלוש בנות נועזות, באתר TCM קדימון לשלוש בנות נועזות, באתר יוטיוב לארי אדלר מנגן את הרפסודיה הרומנית מס' 1 של אנסקו, באתר יוטיוב ג'נט מקדונלד שרה עם שלוש הבנות "האביב", באתר יוטיוב חוסה איטורבי מנגן "חלום האהבה" לג'נט מקדונלד, באתר יוטיוב ג'יין פאוול וג'נט מקדונלד שרות "אביב" של גריג, באתר יוטיוב חוסה איטורבי ושלוש הבנות - Rout 66, באתר יוטיוב
ממיק כירורגיה חדשנית

ממיק כירורגיה חדשנית בע"מ (מומנטיס) היא חברה ישראלית העוסקת בפיתוח וייצור של פלטפורמה רובוטית לניתוחים זעיר-פולשניים. החברה הוקמה בשנת 2012 על ידי פרופסור ניר שוולב, דביר כהן וקרן הון סיכון פרגרין, בחממה הטכנולוגית אינסנטיב, בתמיכת רשות החדשנות. כהן הוא מנכ"ל החברה מאז אוקטובר 2013, והוא גם נשיא החברה הבת בארצות הברית, Memic Innovative Surgery Inc. יו"ר החברה ממרץ 2018 הוא ד"ר מוריס פרה, המשמש גם כיו"ר ומנכ"ל אינסייטק. משרדה הראשי של החברה ומרכז הפיתוח שלה שוכנים באור יהודה, ולה מרכז הנדסה וייצור בעכו. מוצר עיקרי של החברה הוא Hominis, רובוט המשמש לניתוחים בחלל הבטן, כולל כריתת רחם, בגישה דרך הנרתיק. במרץ 2021 קיבלה החברה את אישור ה-FDA למכירת הרובוט, לאחר ניסוי קליני בבלגיה ובישראל (בבית החולים רמב"ם). לדברי החברה זהו המוצר היחיד שקיבל את אישור ה-FDA לניתוח רובוטי דרך הנרתיק. עם בעלי המניות של החברה נמנות קרנות הון סיכון אחדות, חברת מבטח שמיר אחזקות ואוניברסיטת אריאל בשומרון. בשני סבבי גיוס ראשונים גייסה החברה 18 מיליון דולר, ובנוסף קיבלה מענק של שני מיליון דולר מרשות החדשנות. בסבב גיוס שלישי, שנערך באפריל 2021 לאחר שהחברה קיבלה את אישור ה-FDA לשימוש ברובוט שפיתחה, גייסה החברה 96 מיליון דולר. באוגוסט 2021 פורסם שהחברה עומדת להתמזג עם חברת הספאק MedTech Acquisition., אך לבסוף המיזוג בוטל. בינואר 2022 דווחה החברה על סדרת עסקאות רכישה של המערכת בבתי חולים ברחבי ארצות הברית, ומיד לאחר מכן בית החולים לנשים ע"ש ג'קסון החל להציע לנשים לבצע ניתוחים גניקולוגיים באמצעותה. במאי 2023 הודיעה שתפטר 70 עובדים מתוך 120 ותתמקד בכירורגיה כללית. אתר האינטרנט הרשמי של ממיק כירורגיה חדשנית Hominis : רובוט עם תחושת בטן, באתר "חדשנות ישראלית" Memic Receives FDA De Novo Marketing Authorization for First-Ever Surgical Robotic System with Humanoid-shaped Robotic Arms, באתר החברה, 1 במרץ 2021 (באנגלית) Hominis, באתר החברה (באנגלית) מאיר אורבך, חברת Memic גייסה 96 מיליון דולר בעקבות אישור FDA לשימוש ברובוט כירורגי, באתר כלכליסט, 12 באפריל 2021; Memic גייסה 96 מיליון דולר עבור רובוט לביצוע ניתוחים בחלל הבטן דרך הנרתיק, באתר TechTime,‏ 13 באפריל 2021 גולן חזני, ממיק הישראלית מתמזגת עם ספאק בשווי צפוי של מיליארד דולר, באתר כלכליסט, 13 באוגוסט 2021 ממיק מפטרת 70 עובדים מתוך 120: "ההחלטה העסקית..., באתר tech12, ‏2023-05-08
ספאק

האם התכוונתם ל... חברת רכישה למטרות מיוחדות – באנגלית: Special-purpose acquisition company - בקיצור SPAC או ספאק - תאגיד, הרשום למסחר בבורסה מראש כשלד בורסאי ללא פעילות, במטרה לרכוש חברה פרטית פעילה סוזן ספאק – פעילה במחתרת הצרפתית וחסידת אומות העולם, נרצחה על ידי הגרמנים פול-אנרי ספאק – שר החוץ של בלגיה, יושב ראש ועדת ספאק דו"ח ספאק – דו"ח שהגישה ועדת ספאק בשנת 1956 ועוסק במיסודו של שוק אירופי משותף ספאק טקראו – ספורט המשלב כדורעף, כדורגל ואמנויות לחימה שמקורו בדרום-מזרח אסיה ספק
רוברט מקללנד

רוברט מקללנד (באנגלית: Robert McClelland;‏ 1 באוגוסט 1807 – 30 באוגוסט 1880) היה פוליטיקאי אמריקאי, שכיהן כחבר בית הנבחרים של ארצות הברית מטעם מישיגן, כמושל מישיגן התשיעי, וכמזכיר הפנים הרביעי של ארצות הברית. רוברט מקללן נולד בגרינקאסל שבפנסילבניה כבנו של רופא ממחוז פרנקלין. הוא למד בקולג' דיקינסון שבפנסילבניה וב-1829 סיים את לימודיו בהצטיינות. הוא למד משפטים וב-1831 התקבל ללשכת עורכי הדין של פנסילבניה ולזמן קצר עסק בעריכת דין בפיטסבורג לפני שב-1833 עבר למונרו ששכנה אז בטריטוריית מישיגן. מקללנד היה לחבר בלשכת עורכי הדין של מישיגן ופתח משרד עורכי דין מצליח במונורו. הוא גם היה חבר בוועידה החוקתית שהתקיימה ב-1835. כאשר התקבלה מישיגן כמדינה בארצות הברית, הציע לו המושל סטיבנס מייסון תפקידים כנציב הבנק המדינתי וכתובע הכללי של המדינה, הצעות שאת שתיהן הוא דחה כדי לפתח את עסקיו הפרטיים, אם כי הוא לקח חלק פעיל בפעילות המפלגה הדמוקרטית במדינה. ב-1836 נשא מקללנד לאישה את שרה אליזבת סבין, ויחד הם הביאו לעולם שישה ילדים. ב-1837 שימש מקללנד כחבר במועצה המנהלת של אוניברסיטת מישיגן, ושוב ב-1850. הוא ייצג את מחוז מונרו בבית הנבחרים של מישיגן בשנים 1838 ו-1840, וב-1843 היה יושב ראש הבית. ב-1841 הוא כיהן כראש עיריית מונרו. ב-1842 נבחר מקללנד מטעם מחוז הבחירה הראשון של מישיגן לבית הנבחרים של ארצות הברית, וכיהן בו בשנים 1843–1849. בניגוד לדעה הכללית במפלגה הדמוקרטית, הוא תמך בתנאי וילמוט (אנ'), שהיה אמור להגביל את התפשטות העבדות במדינות החדשות. הוא תמך בהתמודדות הבלתי מוצלחת של ידידו לואיס קאס בבחירות לנשיאות של 1848, ובאותה שנה לא התמודד לבחירה מחדש לבית הנבחרים. למקללנד היה תפקיד מרכזי בוועידה החוקתית של מישיגן שהתקיימה ב-1850. בשל השינויים שאומצו בחוקה זו, הוא נבחר ב-1851 לתקופת כהונה של שנה אחת כמושל מישיגן. ב-1852 הוא נבחר מחדש לתקופת כהונה מלאה של שנתיים. במהלך כהונתו כמושל, הוא ריכך את תמיכתו בתנאי וילמוט ותחת זאת תמך בפשרת 1850. הוא היה בעל תפקיד מרכזי בוועידה הארצית של המפלגה הדמוקרטית של 1852. במרץ 1853 התפטר מקללנד מכהונתו כמושל כדי להתמנות כמזכיר הפנים של ארצות הברית בממשלו של הנשיא פרנקלין פירס, ובמקומו כיהן כמושל סגנו השני, אנדרו פרסונס. לאחר השבעתו של ג'יימס ביוקנן כנשיא ב-1857, פרש מקללנד מן החיים הציבוריים ופתח משרד עורכי דין בדטרויט. ב-1867 הוא שב לזמן קצר לפעילות ציבורית כחבר בוועידה החוקתית של מישיגן. רוברט מקללנד נפטר ב-3 באוגוסט 1880 בדטרויט, ונטמן בבית הקברות אלמווד שבעיר. מדיה וקבצים בנושא רוברט מקללנד בוויקישיתוף רוברט מקללנד באתר מחלקת הפנים של ארצות הברית (באנגלית) רוברט מקללנד, באתר המדריך הביוגרפי של הקונגרס של ארצות הברית (באנגלית) רוברט מקללנד באנציקלופדיה לביוגרפיה אמריקאית (באנגלית) רוברט מקללנד, באתר "Find a Grave" (באנגלית)
רברי

רברי (הינדי: राबड़ी; אנגלית: Rabri) הוא קינוח מתוק מהמטבח ההודי, המבוסס על חלב מרוכז ונפוץ במדינות תת-היבשת ההודית. הרברי מיוצר על ידי הרתחה של חלב בכלי גדול הנקרא קדהאי. לאחר שנוצרת שכבת הקרום, מורידים את הרברי מהאש ושומרים בצד. לקינוח מספר גרסאות המכילות אגוזים, שקדים, דבש ותבלינים שונים המוסיפים טעם ומשנים את המרקם. הרברי דומה בטעמו לקינוח הבסונדי (Basundi) ונהוג לאכול אותו כאשר הוא קר או צונן. הקינוח הוזכר לראשונה במאה ה-14, בספר הצ'אנדימאנגל (Chandimangal), בו הוא מוזכר יחד עם ממתקים אחרים. בשנת 1965, נכנסה העיר קלקוטה למיתון ובית המשפט אסר על התושבים להכין את הקינוח בטענה שהוא עושה שימוש מוגזם בחלב. מדיה וקבצים בנושא רברי בוויקישיתוף מתכון: רברי הודי, אתר Vegrecipesofindia Rabri | Traditional Dessert From India | TasteAtlas, www.tasteatlas.com
לשכת התרבות של הרייך

לשכת התרבות של הרייך (בגרמנית: Reichskulturkamme) הייתה סוכנות ממשלתית בגרמניה הנאצית. היא הוקמה על פי חוק ב-22 בספטמבר 1933 במהלך תהליך הנאציפיקציה ביוזמת שר התעמולה של הרייף יוזף גבלס כארגון מקצועי של כל אמני היצירה הגרמניים. הלשכה נועדה להשיג שליטה על כל חיי התרבות בגרמניה הנאצית ביצירה, פרסום וקידום "אומנות ארית" המתיישבת עם האידיאלים הנאצים. כל אמן היה צריך להגיש בקשה לחברות בהצגת תעודה ארי, בקשה שנדחתה הביאה בפועל לאיסור תעסוקתי למגישה. לשכת התרבות כללה יחידות למוזיקה, קולנוע, ספרות, ארכיטקטורה, ואמנות חזותית. ביחידות היו חברים אמנים "טהורים גזעית" שתמכו במפלגה. עד 1935 היו חברים בלשכת התרבות של הרייך 100,000 חברים. לשכת התרבות של הרייך הייתה מזוהה עם משרד הרייך לתעמולה ולהשכלת העם עם מושבו ברחוב וילהלמפלאץ בברלין. קצין האס אס האנס הינקל היה אחד הקצינים האחראים על הלשכה והיה הממונה המיוחד של גבלס להסרת יהודים מחיי התרבות הגרמניים. ה- RKK התפרקה בסופו של דבר ונכסיה הוחרמו בחוק מספר 2 (שיצא ב-10 באוקטובר 1945) של מועצת הפיקוח של בעלות הברית. תמונות וחומר ארכיון נשמרות על ידי הארכיון הפדרלי הגרמני ונשמרו במרכז המסמכים של ברלין . מדיה וקבצים בנושא לשכת התרבות של הרייך בוויקישיתוף "Culture in the Third Reich: Overview". Holocaust Encyclopedia. United States Holocaust Memorial Museum. 10 ביוני 2013. נבדק ב-9 במרץ 2014. {{cite encyclopedia}}: (עזרה) Culture in the Third Reich: Overview, encyclopedia.ushmm.org (באנגלית) Glueck, Grace (1990-07-09). "'Degenerate' Artworks Survive Triumphant Over Nazi Degradation". The New York Times (באנגלית אמריקאית). ISSN 0362-4331. נבדק ב-2019-10-05. Peter Adam (1992). Art of the Third Reich. New York: Harry N. Abrams, Inc. p.53
לין כהן

לין כהן (נולדה ב-28 במרץ 1992) היא שחקנית דיבוב ישראלית. כהן נולדה וגדלה בבאר שבע. בוגרת תיכון מקיף א' במגמת תיאטרון וקולנוע, לאחר מכן בשנת 2007 למדה לדבב באולפני נ.ל.ס. בשנת 2012 למדה עריכת סאונד במכללת BPM. כהן החלה לדבב לטלוויזיה משנת 2008, כאשר תפקידה הראשון היה בגיל 16. בשנת 2012 החלה להעביר סדנאות דיבוב בכנסי האנימה והמנגה של ארגון אמא"י. בתפקידה הראשי הראשון דיבבה את נינה מהסדרה "נינה פטאלו". דמויות נוספות אותן דיבבה כוללות את וובי מהסדרה "סיפורים של ברווזים", ניה ולויד מ"לגו נינג'גו", פבלס קדמוני מהסדרה "משפחת קדמוני", רוקשאר מהסדרה "בן 10: אומניברס", וונדי האריס ואמבר ג'ויס מהסדרה "ליגת הצדק - הדור הבא", אאונה דיי מהסדרה "בידאמן - עולם של מסתורין", קייל מהסדרה "דרגון בול סופר!", זוזו בוייל מ"יוגיהו!-ארק פייב", בטאמש מ"ארתור והמינימונים", הוגו, סיד ופרנק מהסדרה "אזמה ורוי", ויק וקוקו מהסדרה "גרוב היי", ורדית מהסרט "הפיה לילי", ו"הפיה לילי והחד קרן", ריקו מהסדרה "אווה ריקו וטיאו", ללי מהסדרה "עמק הכפתורים", טינה מהסדרה "אייס", בקי מהסדרה "חנונים ומפלצות", מארה מהסדרה "מאקסי", צ'לסי ודמויות שונות מהסרט "הדבורה מאיה: גביע האש", מריה ודמויות שונות מהסרטים "נורם בעיר הגדולה", "נורם בעיר הגדולה 2", "נורם בעיר הגדולה 3", מארג' ודמויות שונות מהסדרה "מעשיות פינגרלינגס", יוני ולילי מהסדרה "קזופס", אמה מהסדרה "גינת המשאלות", דמויות שונות מהסדרה "טובוט אתלון", באדה מהסדרה "צוות באדאנמו", יורירין, לנארד ודרופ מהסדרה של נטפליקס "גאוקו ילדת הדינוזאור", טוויסט ודמויות שונות מהסדרה "אנצ'נטימלס", הילווי מהסרט "ויק ההורס", טימיאה מהסדרה "גליצ'ים", לורה, איזבל ורוי מהסדרה "מונקרט", סייו מהסדרה "קונגסוני וחברים", ותפקידים שונים מהסדרות והסרטים "אסטריקס ושיקוי הקסמים", "גלימיס", "מיה ואני", "השועל הרשע וסיפורים נוספים", "אגלי דולס", "אברקא" ועוד. לין כהן, ברשת החברתית פייסבוק לין כהן, במיזם "אישים" לתיעוד היצירה הישראלית לין כהן, באתר "אידיבי", מאגר הידע העברי לקולנוע ישראלי ועולמי לין כהן, סרטונים "קוקי פופי" בערוץ היוטיוב
Boys (שיר של ליזו)

Boys (בעברית: בנים) הוא שיר שהוקלט על ידי הזמרת והראפרית האמריקאית ליזו. השיר יצא לאור ב-22 ביוני 2018, על ידי חברת התקליטים אטלנטיק רקורדס, כסינגל שלא מתוך אלבום אולפן. הוא נכתב על ידי ליזו, נייט מרסרו, ריקי ריד וארון פאקט, בעוד ריד טיפל גם בהפקת השיר. מבחינה מוזיקלית, מדובר בשיר פאנק, פופ ואלקטרופופ. השיר הפך ללהיט בישראל עוד לפני שליזו פרצה לעולם, כאשר הגיע למקום הראשון במדיה פורסט. "Boys" זכה לשבחים וביקורות חיוביות מטעם מבקרי המוזיקה השונים; אחד מהם השווה אותו לשיר בעל אותו שם משנת 2017 של צ'ארלי XCX. במגזין טיים דירגו את "Boys" במקום ה-10 ברשימת "10 השירים הטובים ביותר בשנת 2018". השיר הפך לראשון של ליזו שנכנס למצעד מסחרי גדול, כאשר הגיע למקום ה-37 בוולוניה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-160 מיליון השמעות. לצד הסינגל יצא וידאו קליפ רשמי שביימו קווין וילסון ואנדי מדלן. הקליפ מציג את ליזו כשהיא רוקדת באזורים שונים במיניאפוליס ורוקדת בחדר רחצה. הקליפ צולם בשחור-לבן בלבד. קליפ מילים לא רשמי של השיר שפורסם ביוטיוב במאי 2020 זכה להצלחה וצבר למעלה מ-4 מיליון צפיות. האודיו של "Boys" הצליח לצבור למעלה מ-6.1 מיליון צפיות. נכון לאוגוסט 2021, מונה הצפיות של הקליפ עומד על למעלה מ-60 מיליון צפיות. מידע על היצירה "Boys" באתר מיוזיק בריינז סרטון השיר "Boys" באתר יוטיוב ליזו, נייט מרסרו, ריקי ריד, ארון פאקט Boys, נבדק ב-2021-08-14 Media Forest, web.archive.org, ‏2017-10-02 TIME Homepage, Time (באנגלית) Lizzo - Boys - ultratop.be, www.ultratop.be Lizzo - Boys (Official Video), נבדק ב-2021-08-14 Lizzo - Boys (Lyrics), נבדק ב-2021-08-14 Boys, נבדק ב-2021-08-14 Accreditations - ARIA, www.aria.com.au (באנגלית) Gold & Platinum, RIAA (באנגלית אמריקאית) BPI "Boys – Single by Lizzo" "Boys (Pink Panda Remix) by Lizzo" "Boys (Dave Audé Remix) by Lizzo" "Boys (Black Caviar Remix) by Lizzo" "Boys (Juice Boys Remix) by Lizzo" Boys (Remixes) - EP by Lizzo (באנגלית אמריקאית), נבדק ב-2021-08-14
אלמר ודאס

אלמר ודאס (במקור מוריץ אלמר וייס, בהונגרית: Vadász Elemér; סקשפהרוואר, 1 במרץ 1885 – בודפשט, 30 באוקטובר 1970) היה גאולוג יהודי-הונגרי זוכה פרס קושוט פעמיים. פרופסור באוניברסיטה, חבר האקדמיה ההונגרית למדעים. אלמר ודאס נולד במשפחה יהודית כבנם של הברוקר וילמוש וייס ושל אנטוניה דויטש. הוא סיים את לימודיו באוניברסיטה ההונגרית המלכותית בבודפשט (משנת 1951 שמה אוניברסיטת אטווש לוראנד). הוא היה מרצה ולאחר מכן מרצה בכיר במחלקה לגאולוגיה ופליאונטולוגיה. ודאס חקר כמה אזורי פחם בממלכת הונגריה, כולל את אגן דורוג. בחודשי מהפכת החרציות קרא לרפורמה במחקר ובחינוך המדעי. בתקופת הרפובליקה הסובייטית ההונגרית מונה לפרופסור לגאולוגיה ולאחר מכן לפליאונטולוגיה. היה חבר במנהלת האגודות המדעיות ומוזיאוני הטבע. לאחר נפילת הרפובליקה הסובייטית נאלץ לעזוב את האוניברסיטה. משנת 1920 היה הגאולוג של חברת "מכרות הפחם הכללי ההונגרי", שם הצליח לשרוד את השואה ומשם פרש לגמלאות בשנת 1945. בין השנים 1946–1965 הוא שוב הפך למרצה ומונה כפרופסור באוניברסיטה. בשנת הלימודים 1949/1948 היה סגן הדיקן של הפקולטה למדעי הרוח של אוניברסיטת פאזמאני פטר (שמו אז של אוניברסיטת אטווש לוראנד), הדיקן הראשון של הפקולטה למדעים והרקטור האחרון של אוניברסיטת פאזמני פטר (בשמה זה). באמצעות פעילותו בהנהגת האוניברסיטה, תמך ועזר בעקביות ברפורמות באוניברסיטה בשנים 1949 ו-1950, בשינוי הסוציאליסטי של האוניברסיטאות. הוא היה גם נשיא החברה הגאולוגית ההונגרית. אשתו הייתה אגנש יוש (1895–1972), בתם של אישטוואן יוש ושל רוזה הרבנדה, אותה נשא בבודפשט ב-25 בנובמבר 1916. הקוצינים הים תיכוניים של הונגריה (Geologica Hungarica I., בודפשט, 1914) עבודתו של הגאולוג (Pécs, 1928) הרי מצ'ק (תיאור גאולוגי של נופי הונגריה א', בודפשט, 1935) הגאולוגיה של הונגריה (בודפשט, 1951) גאולוגיה של פחם (בודפשט, 1951) גאולוגיה של בוקסיט (בודפשט, 1951) היווצרות מנגן בהרי הבקון (עלון המחלקה למדעים טכניים של האקדמיה ההונגרית למדעים, בודפשט, 1952) הגאולוגיה של הונגריה (בודפשט, 1953 ו-1960) מתווה ההתפתחות של הגאולוגיה (בודפשט, 1953) גאולוגיה אנליטית (בודפשט, 1955) יוז'ף סאבו: אלמיר ודאס (בודפשט, 1970) פרס קושוט : 1948, 1952 מדליית זיכרון יוז'ף סאבו (1954) מדליית הזיכרון פאל בוגאט (1966) לקסיקון יהודי הונגרי. 1929. עורך פטר אויווארי. עמוד 931 אלמיר ודאס יהודית שוימאר - לאיוש קובאץ': לקסיקון של דורוג ( ISBN 963-00-4973-2 ) דורוג, 2008. לקסיקון ביוגרפי הונגרי. עורך ראשי. אגנש קניירש. בודפשט, 1981. Az engedélyt tartalmazó BM rendelet száma/évszáma: 121951/1901. Forrás: MNL-OL 30808. mikrofilm 779. kép 2. karton. Névváltoztatási kimutatások 1901. év 41. oldal 7. sor "Születési bejegyzése a székesfehérvári izraelita hitközség születési akv. 75/1885. folyószáma alatt". "Halotti bejegyzése a Budapest XII. kerületi polgári halotti akv. 3012/1970. folyószáma alatt". "Vadász Elemérné halotti bejegyzése a Budapest V. kerületi polgári halotti akv. 7/1972. folyószáma alatt". "Házasságkötési bejegyzése a Budapest II. kerületi polgári házassági akv. 753/1916. folyószáma alatt".
עגולוקו

עגולוקו הוא סוג של תשבץ מספרים, שהומצא על ידי יהודה טאוב ב-2007. העגולוקו מבוסס על אותו עיקרון של הסודוקו - שיבוץ של כל הספרות מ-1 עד 9. העיגול בתשבץ מחולק לשמונה "משולשי פיצה", ארבעה מעגלים ועיגול אמצעי המכיל ספרה אחת. כל 2 גזרות שכנות או כל מעגל, בשיתוף הספרה שבעיגול האמצע, צריכים להכיל את הספרות 1–9. ספרת האמצע תופיע פעם אחת בכל החידה, וכל מספר אחר יופיע 4 פעמים. לעזר, כל טבעת צבועה בצבע אחר, על מנת למנוע בלבול בין הטבעות. העיקרון פשוט: לשבץ (לפי רמת קושי) כמה מספרים מ-1 עד 9, בלי שיתנגשו אחד בשני לפי החוקים. ברמה הכי קשה צריך לשבץ לפחות 11 ספרות. השיבוץ יכול להיות בכל אחת מן המשבצות - כך שיש אפשרות לא לשבץ מלכתחילה את משבצת האמצע. ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
אלה-ריי סמית'

אלה-ריי סמית' (באנגלית: Ella-Rae Smith; נולדה ב-21 בפברואר 1998) היא שחקנית ודוגמנית אנגלייה, המוכרת בתפקידה כניקס בעונתה השלישית של הסדרה "אדמת הפקר" ברשת AMC, וכדייזי הוי במיני-סדרה של נטפליקס "אדם זר". סמית' נולדה בבריסטול, אנגליה בממלכה המאוחדת. היא התגלתה בגיל 13 במהלך טיול בית הספר לפריז, שם חתמה על חוזה דוגמנות ראשון בשנת 2014. תפקיד הטלוויזיה הראשון של סמית' היה בסדרה "Marley's Ghosts", שם שיחקה בתפקיד מיה במשך שני פרקים והופעת הבכורה שלה בקולנוע הייתה בסרט הקולנוע משנת 2017, "Butterfly Kisses". היא החלה לשחק בסדרת הטלוויזיה, "Clique" בתור פיבי. היא התחילה לשחק בסרטים קצרים, ובשנת 2017 לוהקה לתפקיד של ניקס בסדרה "אדמת הפקר" בעונתה השלישית. בשנת 2019 היא גילמה את אחד מאנשי הצוות של מאדאם מ' בסרט "מהיר ועצבני: הובס ושואו". כמו כן, בשנת 2020 שיחקה בתפקיד דייזי הוי במיני-סדרה של נטפליקס, "אדם זר". מדיה וקבצים בנושא אלה-ריי סמית' בוויקישיתוף אלה-ריי סמית', ברשת החברתית אקס (טוויטר) אלה-ריי סמית', ברשת החברתית אינסטגרם אלה-ריי סמית', במסד הנתונים הקולנועיים IMDb (באנגלית) Glorioso, Camilla (2017-07-12). "New Model Army − Glass meets Ella-Rae Smith". The Glass Magazine. נבדק ב-2019-04-30. "Ella-Rae Smith". United Agents. Petski, Denise (2017-09-26). "'Into The Badlands': Sherman Augustus, Babou Ceesay & Ella Rae-Smith Join Season 3 As Series Regulars". Deadline. נבדק ב-2019-04-30. "Ella-Rae Smith: Daisy Hoy". IMDB. נבדק ב-18 בפברואר 2020. {{cite web}}: (עזרה)
Water Me

Water Me הוא שיר שהוקלט על ידי הזמרת והראפרית האמריקאית ליזו. השיר יצא לאור ב-18 באוגוסט 2017, על ידי חברות התקליטים אטלנטיק רקורדס ונייס לייף רקורדס, כסינגל שלא מתוך אלבום אולפן. הוא נכתב על ידי קלרנס קופי ג'וניור, א. קיד בוגארט, ריקי ריד, פרחאד סמדזאדה, ליזו, מוריס ויטנברג, ננקה וטוביאס וינקורן. השיר זכה להצלחה רק בשנת 2019, שנתיים לאחר יציאתו המקורית כאשר נכנס למצעדי הבילבורד. "Water Me" מכיל מילים על החיוביות שבגוף, אהבה עצמית וחופש. פזמון השיר מבוססת על מילים שנכתבו מחדש בהשראת שורות הפתיחה של שיר ילדים נגד סמים בשם "I Am Free, No Dope For Me" שנכתב על ידי מוריס ויטנברג והוקלט על ידי להקת הנשמה הלטינית The Dynamics בשנת 1970. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות. "Water Me" נכלל בסרט "מאבדים את זה" (2018), כמו גם במשחק הריקודים והקצב, Just Dance 2019. בשנת 2019, וולמארט השתמשה בשיר בפרסומת הבלאק פריידי שלה ובעקבות כך זכה השיר להצלחה בפעם הראשונה, כאשר נוצר אתגר בטיקטוק בהשראתו שהוביל לכניסתו למצעדי הבילבורד השונים. סרטון השיר "Water Me" באתר יוטיוב קלרנס קופי ג'וניור, א. קיד בוגארט, ריקי ריד, פרחאד סמדזאדה, ליזו, מוריס ויטנברג, ננקה, טוביאס וינקורן Try the TIDAL Web Player, listen.tidal.com (באנגלית) Lizzo, Billboard Lizzo's 'Water Me' is a Body Positive Anthem For Black Femmes, www.out.com, ‏2017-08-17 (באנגלית) Afterschool Special: 123s of Kid Soul, by Various Artists, Eccentric Soul Water Me, נבדק ב-2021-08-14 Just Dance 2019 | Ubisoft (US), www.ubisoft.com (באנגלית אמריקאית) Actually Walmart just used my song “Water Me” in their Black Friday commercial and because of Shazam and the #dealdropdance its becoming popular... but go off 🤠, טוויטר
יחסי ערב הסעודית – קוסובו

יחסי ערב הסעודית–קוסובו הם היחסים הדיפלומטיים והדו-צדדיים בין הממלכה הערבית הסעודית לבין המדינה המוכרת חלקית, רפובליקת קוסובו. הפרלמנט של קוסובו הכריז באופן חד צדדי על עצמאות הרפובליקה מסרביה ב-17 בפברואר 2008. סעודיה הכירה בעצמאותה של קוסובו ב-20 באפריל 2009. ערב הסעודית מיוצגת בפרישטינה באמצעות שגרירותה בטירנה, במקביל, קוסובו מתכננת לפתוח שגרירות בריאד. ב-22 בדצמבר 2009, שגריר ערב הסעודית עבדאללה עבד אל-עזיז (שהוא שגריר מדינתו באלבניה הממונה גם על מקדוניה הצפונית) הגיש את כתב האמנתו לנשיא קוסובו, פאטמיר סיידיו. הטריטוריה האוטונומית של קוסובו ומטוהיה הייתה יחידה מנהלית-טריטוריאלית אוטונומית בתוך סרביה בתקופה של הרפובליקה הפדרלית הסוציאליסטית של יוגוסלביה ומאוחר יותר הרפובליקה הפדרלית של יוגוסלביה. במהלך מלחמת קוסובו קיבל צבא שחרור קוסובו שכירי חרב זרים, בייחוד מערב הסעודית. במהלך עבודת משימת האו"ם ביקשו ארגונים סעודיים ליצור קשרים תרבותיים בקוסובו. ב-25 במאי 2009, בישיבה ה-36 של מועצת שרי החוץ של ארגון לשיתוף פעולה אסלאמי בדמשק, 57 מדינות חברות אימצו החלטה לגבי הכרזת עצמאותה של קוסובו, התומכת בתפקיד האו"ם בקוסובו, ואישרה מחדש את "האינטרס החזק של הארגון לשיתוף פעולה אסלאמי במוסלמים בבלקן", שקיבל בברכה את שיתוף הפעולה של קוסובו עם המוסדות הכלכליים והפיננסיים של הארגון וקרא לקהילה הבינלאומית להמשיך ולתרום לפיתוח כלכלת קוסובו. ערב הסעודית הייתה אחת המדינות האסלאמיות העיקריות שתמכו בהחלטה. נמסר כי טיוטת החלטה קודמת (שהוגשה על ידי ערב הסעודית) קראה להכרת רפובליקת קוסובו על ידי מדינות מוסלמיות, אך נדחתה על ידי כמה ממדינות החברות בארגון, כולל סוריה, מצרים ואזרבייג'ן. ערב הסעודית תמכה ברפובליקת קוסובו בישיבות בית המשפט הבינלאומי של האו"ם לצדק בנושא חוקיות העצמאות של קוסובו בשנת 2009. בדומה לערב הסעודית, קוסובו נשלטת על ידי האוכלוסייה המוסלמית. המגמה המסורתית של האסלאם בקוסובו היא בית הספר למשפטים האסכולה החנפית, הנקרא גם "ליברלי" ו"מתון". לאחר תום מלחמת קוסובו החריפה הקיצוניות של האסלאם באזור. הווהאביה, השולטת בסעודיה, השתרשה גם בקוסובו בזכות הדיפלומטיה הסעודית. ערב הסעודית מימנה את בניית המסגדים החדשים באזור, בעוד שאימאמים הופיעו בקוסובו בסוף 1999. יחסי סרביה–ערב הסעודית מדיה וקבצים בנושא יחסי ערב הסעודית – קוסובו בוויקישיתוף ""Saudi Arabia recognizes Kosovo"". New Kosova Report. 20 באפריל 2009. {{cite web}}: (עזרה) "Saudi Arabia announces recognition of the Republic of Kosovo". Saudi Press Agency. 20 באפריל 2009. {{cite web}}: (עזרה) ""Kosovo plans Riyadh embassy"". Arab News. 23 באפריל 2009. {{cite web}}: (עזרה) ""Saudi Arabia to encourage other Muslim countries to recognise Kosovo – ambassador"". Капитал. 22 בדצמבר 2009. {{cite web}}: (עזרה) Pike, John (1999). ""Kosovo Liberation Army [KLA]"". Globalsecurity.org. "Resolution no. 14/36-POL on the Situation in Kosovo" (PDF). Организация исламского сотрудничества. 25 במאי 2009. {{cite web}}: (עזרה) ""Saudi Kosovo proposal fails at OIC"". B92. 24 במאי 2009. {{cite web}}: (עזרה) ""ICJ Sets Agenda for Kosovo Hearing"". Balkan Insight. 8 באוקטובר 2009. {{cite web}}: (עזרה) Gall, Carlotta (21 במאי 2016). ""How Kosovo Was Turned Into Fertile Ground for ISIS"". New York Times. {{cite web}}: (עזרה)